เรื่องร้องเรียน: ขอให้ตรวจสอบข้อมูลรูปภาพตึกแถวเลขที่ 265 ที่เจ้าหน้าที่โยธาถ่ายเซลฟึ่ และส่งตอบมาล่าสุด โดยระบุว่า "ถ่ายเมื่อวันที่ 29 ธ.ค. 65"  ดิฉันขอส่งรูปถ่ายตึกแถว 265 ที่มีผ้าใบอยู่ในสภาพขาดรุ่งริ่งตั้งแต่ประมาณวันที่ 26 ธ.ค. 65 หรือประมาณ 1 สัปดาห์หลังจากช่างได้มาติดตั้งผ้าใบกันฝุ่น สภาพผ้าใบที่ขาดรุ่งริ่งและไม่อยู่ในสภาพที่ป้องกันฝุ่นจากตึกแถว 265 ได้เลยนั้น ยังคงเป็นอยู่มาถึง วันนี้ 5 ม.ค. 66 โดยเจ้าของตึกแถวและผู้รับเหมาไม่สนใจมาติดตั้งให้เรียบร้อย ดังนั้นรูปถ่ายลงวันที่ 29 ธ.ค. 65 ของเจ้าหน้าที่โยธา เขตธนบุรี จึงเป็น "รูปเก่าตั้งแต่ตอนมาพบดิฉัน หลังช่างติดตั้งผ้าใบครั้งแรกประมาณวันที่ 20 ธ.ค. 65" ดังนั้นการนำรูปถ่ายเก่ามาใช้และบิดเบือนข้อมูลที่แท้จริง จึงเป็นการไม่สมควร เป็นการให้ข้อมูลอันเป็นเท็จแก่ประชาชน แสดงถึงการดูถูกและคิดว่าหลอก/โกหกประชาชนได้ง่ายๆ เห็นว่าประชาชนโง่หรืออย่างไร จึงขอให้ผู้บริหาร กทม. ได้โปรจตรวจสอบ และดิฉันพร้อมให้ข้อมูลรูปถ่ายในช่วงวันที่ 29-31 ธ.ค. 65 เพิ่มเติมเพื่อยืนยันสภาพผ้าใบขาดรุ่งริ่งค่ะ
การดำเนินการของเจ้าหน้าที่: ฝ่ายโยธา เขตธนบุรี ได้ประสานเจ้าของอาคารให้แก้ไขมาตรการป้องกันเศษวัสดุตกหล่น ซึ่งทางเจ้าของอาคารได้ดำเนินการแก้ไขเรียบร้อยแล้ว (ตามภาพถ่ายที่แนบ)
ความเห็นของผู้แจ้ง: ขอขอบคุณในการทำงานของเขตธนบุรี  อย่างไรก็ตามทางเจ้าของตึกแถว 265 และผู้รับเหมาควรรับผิดชอบดูแลซ่อมแซมผ้าใบที่ขาดรุ่งริ่งมาร่วมสองสัปดาห์แล้ว โดยไม่ต้องรอให้มีการร้องเรียนไปอีก จึงจะถือว่าให้ความร่วมมือ และดิฉันก็เบื่อหน่ายที่จะต้องมาตามเรื่องตลอดเวลาค่ะ จึงขอให้เขตธนบุรีกรุณาแจ้งเจ้าของตึกแถว 265 และผู้รับเหมาให้มีความรับผิดชอบและมีความละอายใจต่อการสร้างความเดือดร้อนให้แก่เพื่อนบ้านในซอยแตงโม มากกว่านี้ด้วยค่ะ ___________________ ขอเพิ่มเติมจากรูปถ่ายที่ส่งมา ดังนี้ วันนี้ประมาณ 16.10 น. ดิฉันเดินออกจากบ้าน เห็นผ้าใบซ่อมแซมเรียบร้อย จึงขอชื่นชมและได้หยิบมือถือขึ้นมาถ่ายรูปเก็บไว้ว่ามีการซ่อมแซมผ้าใบแล้ว จากนั้นก็เดินข้ามสะพานปูนข้ามคลองเพื่อจะออกไปที่ถนนและไปธุระส่วนตัว  ดิฉันรู้สึกว่ามีคนเดินตามมาด้านหลังเกือบประชิดตัว จึงหันกลับดู เห็นว่าเป็นผู้ชายเชื้อสายจีน รูปร่างใหญ่กว่าดิฉันมาก ซึ่งเขาเป็นผู้รับเหมาก่อสร้าง ที่รับจ้างงานต่อเติมตึกแถว 265  อย่างผิดกฎหมาย โดยเขากำลังใช้มือถือถ่ายรูปหรือถ่ายวิดีโอมาทางตัวดิฉันอย่างตั้งอกตั้งใจ ดิฉันนึกได้ทันทีจึงรีบหยิบมือถือหันไปถ่ายรูปเขาในท่าที่กำลังถ่ายรูป/ถ่ายวิดีโอตัวดิฉันไว้ได้พอดี (ตามรูปแนบ)   เมื่อเดือนธันวาคม 2565 ชายผู้นี้เคยมาขมขู่ดิฉันที่หน้าบ้าน พร้อมถ่ายรูป/ถ่ายวิดีโอดิฉันขณะอยู่ในบ้าน และตะโกนบอกว่าจะนำไปออกโซเซี่ยลประจานดิฉัน  จากการกระทำของชายผู้นี้ในวันนึ้ ถือว่าเป็นการกระทำที่คุกคามในระยะประชิดตัว และอาจก่อให้เกิดความเสียหายแก่ร่างกายและทรัพย์สินหากดิฉันหลบหลีกและพลัดตกลงไปในคลองตรงนั้น  หรือขณะมีรถเข้าออกบนสะพานที่อาจก่อให้เกิดอันตรายต่อดิฉันได้ นอกจากนึ้หากชายผู้นี้นำรูปถ่าย/วิดีโอดังกล่าวไปเผยแพร่ในสื่อโซเซี่ยล ย่อมผิดกฎหมายข้อมูลส่วนบุคคลและก่อให้เกิดความเสียหายต่อชื่อเสียงของดิฉันแน่นอน  จึงขอให้เขตธนบุรีได้แจ้ง/สั่งให้ชายผู้นี้ หยุดการกระทำดังกล่าวที่คุกคามด้วยวาจาและด้วยการกระทำ ซึ่งทำให้เกิดความหวาดกลัว และความเสียหายต่างๆต่อดิฉันและครอบครัว หากชายผู้นี้ยังฝ่าฝืนและกระทำการคุกคามดิฉันและครอบครัวอีกต่อไป ดิฉันมีความจำเป็นต้องขอความคุ้มครองจากเจ้าหน้าที่ตำรวจต่อไป  ด้วยความหวังว่าเหตุความเดือดร้อนรำคาญจากการกระทำที่ผิดกฎหมายของเจ้าของตึกแถว 265 และผู้รับเหมาก่อสร้างจะยุติลงหลังจากครบกำหนด 30 วันตามห...
พื้นที่: แขวงวัดกัลยาณ์ เขตธนบุรี กรุงเทพมหานคร